CONTRACT DE VOLUNTARIAT NR. ……/………
Pct. 1 PARTILE CONTRACTANTE:

- Consiliul Superior al Magistraturii cu sediul in Calea Plevnei nr 141B, sector 6, Bucuresti, reprezentat prin domnul Horaţius Dumbravă, preşedinte al CSM, in calitate de Beneficiar al voluntariatului, şi

- …………………………….......................................... domiciliat in …………………………………………………………..……………, posesor al actului de identitate seria…….. nr…………….., eliberat de ………………......... la data de…………............... in calitate de Voluntar, s-a incheiat prezentul contract in conformitate cu Legea voluntariatului nr. 195/2001 republicata la 25 aprilie 2007.

Pct. 2 OBIECTUL CONTRACTULUI:
Obiectul prezentului contract il constituie desfasurarea de catre voluntar pe termen determinat, fara a obtine o contraprestatie materiala, a urmatoarelor activitati:
- voluntarul face parte din echipa de implementare a Noului Cod Civil ce va intra in vigoare la 01.10.2011;
- el va avea in principal rolul de moderator/administrator al platformei online www.iurispedia.ro, care este şi va rămâne un proiect de interes public si gratuit;
- ca moderator/administrator, voluntarul va pretesta functionalitatea platformei, va raporta orice neregula, eroare sau sugestie de imbunatatire coordonatorului de voluntari; de asemenea, va inlatura continutul incorect, nepotrivit sau jignitor de pe platforma, in cel mult 48 de ore de la postarea sa;

- voluntarul va cauta permanent sa motiveze contributorii Iurispedia si sa atraga noi contributori;

-  voluntarul poate sa devina el insusi contributor, fara a neglija indatoririle sale ca moderator/administrator;

- activitatea se va realiza prin intermediul internetului, de la domiciului voluntarului;

- voluntarul va participa la şedinţele convocate de catre coordonatorul proiectului o data la doua saptamani sau de cate ori este necesar.
Pct. 3 DREPTURILE SI OBLIGATIILE VOLUNTARULUI:
3.1 Drepturi:
- de a-si urmari dezvoltarea aptitudinilor si formarea experientei personale si profesionale, contribuind in acelasi timp la binele comunitatii;

- de a fi tratat ca si coleg cu drepturi egale de catre intreaga echipa si de coordonatorul de voluntariat;
- de a primi ghidare din partea coordonatorului de voluntari;
- de a participa activ la elaboarea si derularea programelor in considerarea carora se incheie prezentul contract;
- de a desfasura activitati in concordanta cu pregatirea sa profesionala;
- de a i se asigura accesul la informatiile necesare derularii activităţii;
- de a i se elibera de catre Beneficiar certificat nominal care atesta calitatea de voluntar;
- de a beneficia de titluri onorifice, decoratii, premii, in conditiile legii;
3.2 Obligaţii:
- sa îndeplinească la timp sarcinile primite din partea beneficiarului voluntariatului prin coordonatorul proiectului;
- sa anunţe din timp orice schimbare survenita in derularea programului (inclusiv intarzieri, absente, etc.);
- sa prezinte coordonatorului un raport de activitate la sfarsitul perioadei de voluntariat;
- sa păstreze confidenţialitatea informaţiilor la care are acces in cadul activitatilor de voluntariat, inclusiv dupa incetarea activităţii, conform clauzelor de la pct.7;
- sa participe la cursurile de instruire organizate, initiate sau propuse de catre beneficiarul voluntariatului;
- sa cunoască misiunea si activitatile beneficiarului voluntariatului;
- sa ocrotească bunurile pe care le foloseste in cadrul activitatii de voluntariat;
- sa aibă un comportament adecvat;
- sa cunoască si sa respecte procedurile, politicile si regulamentele interne ale beneficiarului voluntariatului.
3.3. Din partea Consiliului Superior al Magistraturii, coordonator al proiectului IURISPEDIA este domnul judecător Cristi Danileţ, care va reprezenta Consiliul în relaţiile cu voluntarii.
Pct. 4 DREPTURILE SI OBLIGATIILE BENEFICIARULUI VOLUNTARIATULUI:
4.1 Drepturi:
- de a exclude voluntarul din programele si proiectele in care desfasoara activitati de voluntariat, daca acesta nu respecta prevederile prezentului contract;
- de a detine toate drepturile asupra materialelor, rapoartelor, informatiilor, documentatiei si a altor materiale scrise, create, colectate sau/si produse de voluntar in perioada desfasurarii activitatilor care fac obiectul prezentului contract de voluntariat;
- de a verifica si a superviza activitatea voluntarului;
- de a cere voluntarului rapoarte de activitate;
- de a cere informatii si recomandari despre voluntar, altor persoane.
4.2 Obligaţii:
- sa-l trateze pe voluntar ca si coleg cu drepturi egale;
- sa asigure voluntarului accesul la informatiile necesare derularii activităţii;
- sa asigure conditii legale de protectie a muncii in functie de natura si caracteristicile activitatilor desfasurate de voluntar;
- sa asigure voluntarul, in conditiile prevazute de lege, impotriva riscurilor de accident si de boala ce decurg din natura activitatilor desfasurate; in lipsa asigurarii, costul prestatiilor medicale se suporta integral de catre beneficiarul voluntariatului;
- sa ramburseze voluntarului cheltuielile efectuate de acesta in timpul si in legatura cu activitatile ce fac obiectul prezentului contract de voluntariat, prestabilite;
- sa elibereze voluntarului certificat nominal care atesta calitatea de voluntar.

Pct. 5 DURATA CONTRACTULUI:
Prezentul contract se incheie pentru o perioada de 2 luni (perioada de proba), cu posibilitatea innoirii sale cu acordul ambelor părţi.
Durata timpului de lucru reprezinta echivalentul a 20 ore pe saptamana (regim part-time). Voluntarul poate alege sa se implice mai mult de 20 ore saptamanal.
Pct. 6 CLAUZA DE FIDELITTATE:
Voluntarul se obliga sa nu desfasoare pe cont propriu sau pentru alta persoana fizica sau juridica activitati de natura celui cu care este insarcinat in calitate de voluntar al Beneficiarului. 
Pct. 7 CLAUZA DE CONFIDENŢIALITATE:

7.1. Voluntarul trebuie sa respecte caracterul confidential al intregii informatii in legatura cu activitatile proiectului, inclusiv datele de acces la componente informatice ale proiectului, toate acestea fiind Informatia confidentiala. 

7.2. Voluntarul este de acord ca pe perioada si dupa timp de 3 ani de la încetarea activităţii in cadrul programului sa nu dezvăluie Informaţia confidenţială nici unei persoane fizice sau juridice. Voluntarul este de acord, de asemenea sa nu foloseasca aceasta Informatie confidentiala pentru propriul avantaj sau altei persoane fizice sau juridice. Aceste restrictii nu se aplica pentru informaţiile publice.

7.3. Toate materialele, cercetarea si alte documente care se refera la proiectul Iurispedia apartin Beneficiarului. Voluntarul este de acord sa returneze materialul acesta Benficiarului la sfarsitul perioadei sale de activitate sau cand Beneficiarul ii solicita acest lucru.
7.4. Pentru nelămuriri privind ce constituie sau nu Informatie confidentiala, voluntarul se poate adresa direct coordonatorului de proiect.

Pct. 8 RASPUNDEREA CONTRACTUALA:
Neexecutarea sau executarea necorespunzatoare a obligatiilor asumate prin prezentul contract atrage raspunderea partii in culpa, fiind supusa regulilor prevazute de Codul Civil.

Pct. 9 MODIFICAREA, COMPLETAREA, RENEGOCIEREA CONTRACTULUI:
Modificarea sau completarea prezentului contract poate fi facuta prin acordul partilor, prin act adiţional.
Daca pe parcursul executarii prezentului contract intervine, independent de vointa partilor, o situaţie de natura sa ingreuneze executarea obligatiilor ce revin voluntarului, contractul va fi renegociat.
Renegocierea contractului de voluntariat se va face la cererea scrisa a uneia dintre parti, formulata in termen de 15 zile de la data la care a intervenit respectiva situatie.

Pct. 10 INCETAREA CONTRACTULUI:
Prezentului contract încetează in următoarele situaţii:
- la expirarea termenului pentru care este încheiat;
- prin acordul părţilor;
- denunţarea unilaterala din initiativa uneia dintre parti, cu un preaviz de 5 zile, cu obligatia prezentarii motivelor.

Pct. 11 LITIGII:
Litigiile izvorâte din incheierea, modificarea, executarea sau incetarea prezentului contract sunt de competenta instantelor judecatoresti, daca partile contractante nu le rezolva pe cale amiabila.

Prezentul contract s-a incheiat la data 25 iulie 2011 în două exemplare, fiecare având aceeaşi valoare juridică.


Consiliului Superior al Magistraturii, 
Voluntar,

